കാമുകിയോട് വഞ്ചന, നിര്ബന്ധിത ഗര്ഭഛിദ്രം കൊറിയന് താരത്തിന് സിനിമയില് നിന്ന് വിലക്ക് കാമുകിയെ വഞ്ചിച്ചുവെന്ന ആരോപണത്തെ തുടര്ന്ന് കൊറിയന് നടന് കിം സിയോണ് ബോവിനെ സിനിമയില് നിന്ന് വിലക്കി കൊറിയന് സിനിമ മേഖല, കരാര് ഒപ്പിട്ട സിനിമകളില് നിന്നും ചെയ്യാനിരുന്ന ഏതാനും ഷോകളില് നിന്നും നടനെ വിലക്കുകയാണ് ചെയ്തത്. തെക്കന് കൊറിയന് സിനിമകളിലെ പ്രശസ്ത നടനാണ് കിം സിയോണ്. അടുത്തിടെയാണ് കിമ്മിന്റെ കാമുകി താരത്തിനെതിരെ ആരോപണങ്ങളുമായി രംഗത്തെത്തിയത്. കിം തന്നെ വഞ്ചിച്ചുവെന്നും ഗര്ഭഛിദ്രം നടത്താന് നിര്ബന്ധിച്ചുവെന്നുമാണ് ആരോപണം. ഇതേ തുടര്ന്ന് താരത്തിനെതിരെ വലിയ രീതിയിലുള്ള കാമ്ബയിനുകളാണ് സമൂഹമാധ്യമങ്ങളില് നടന്നത്. കാമ്ബയിനുകള് വ്യാപകമായതോടെയാണ് സിനിമകളില് നിന്ന് വിലക്കിയത്.വിവാദത്തിന് പിന്നാലെ കിം സിയോണ് മാപ്പ് പറഞ്ഞ് രംഗത്തെത്തിയിരുന്നു. അശ്രദ്ധയും ബുദ്ധിഹീനമായ പെരുമാറ്റവും മൂലമാണ് താന് കാമുകിയെ വേദനിപ്പിച്ചതെന്നാണ് കിം പറഞ്ഞത്. സമൂഹമാധ്യമത്തിലൂടെയാണ് കിം കാമുകിയോടും തന്റെ ആരാധകരോട് മാപ്പ് പറഞ്ഞത്.ഞാന് അവളെ സ്നേഹിച്ചിരുന്നു. പക്ഷെ ഞാന് അവളെ വേദനിപ്പിക്കാന് കാരണം എന്റെ അശ്രദ്ധയും ബുദ്ധിശൂന്യമായ പെരുമാറ്റവുമാണ്. ഞാന് അവളോട് നേരിട്ട് മാപ്പ് പറയേണ്ടതാണ്. എന്നാണ് കിം ഔദ്യോഗിക പ്രസ്താവനയില് പറഞ്ഞത്.കിമ്മിന്റെ മാപ്പിന് പിന്നാലെ കാമുകിയും പ്രതികരണവുമായി എത്തിയിരുന്നു. ഞങ്ങള്ക്കിടയില് ധാരാളം തെറ്റിദ്ധാരണകള് ഉണ്ടായിരുന്നു. ഞങ്ങള് പരസ്പരം ഒരുപാട് സ്നേഹിച്ചിരുന്നു. അതുകൊണ്ടു തന്നെ വിവാദങ്ങളുടെ പേരില് അദ്ദേഹത്തിന്റെ കരിയര് തകരുന്നത് കാണാന് ആഗ്രഹിക്കുന്നില്ല എന്നാണ് കാമുകി പറഞ്ഞത്.അതേസമയം കിം സിയോണിന്റെ കാമുകിയുടെ പേര് മാധ്യമങ്ങള് ഇതുവരെ പുറത്തുവിട്ടിട്ടില്ല. യുവതിയുടെ സുരക്ഷക്ക് വേണ്ടിയാണ് വിവരങ്ങള് പരസ്യപ്പെടുത്താത്തത്. ആരോപണങ്ങള്ക്ക് പിന്നാലെ സമൂഹമാധ്യമങ്ങളില് ചിലര് യുവതിയുടെ ചിത്രങ്ങള് പ്രചരിപ്പിച്ചിരുന്നു. തുടര്ന്ന് ആരാധകരില് ചിലര് ഇവര്ക്കെതിരെ വധഭീഷണി ഉയര്ത്തുകയും ചെയ്തു. സംഭവത്തില് നിയമനടപടി സ്വീകരിക്കാനാണ് കിമ്മിന്റെ കാമുകിയുടെ തീരുമാനം.